Η υγιεινή και ισορροπημένη διατροφή βοηθά στη διατήρηση του σωματικού βάρους σε φυσιολογικά επίπεδα και μειώνει τον κίνδυνο χρόνιων ασθενειών, συμπεριλαμβανομένων των ασθενειών του πεπτικού συστήματος. Την ίδια ώρα, εξασφαλίζει ότι αυτό που καταναλώνεται αφομοιώνεται σωστά, πράγμα ευεργετικό για το γαστρεντερικό σύστημα.  Το γαστρεντερικό σύστημα, διασπά τα τρόφιμα σε θρεπτικά συστατικά, τα οποία απορροφούνται από το σώμα παρέχοντας ενέργεια και τα υπόλοιπα γίνονται απόβλητα και εξέρχονται από το σώμα. Όταν οι ανάγκες του σώματος σε θρεπτικά συστατικά και ενέργεια ικανοποιούνται, το γαστρεντερικό σύστημα λειτουργεί σωστά. Αντίθετα, αν οι ανάγκες του σώματος δεν ικανοποιούνται, προκαλούνται γαστρεντερικές επιπλοκές, όπως η γαστροπάρεση και η δυσκοιλιότητα. Όταν το γαστρεντερικό σύστημα δεν λειτουργεί σωστά, προκύπτουν επιπλέον επιπλοκές όπως:  Ανεπάρκειες σε θρεπτικά συστατικά Ανεπάρκεια ηλεκτρολυτών Αφυδάτωση Κοιλιακός πόνος ή πρήξιμο Μειωμένη ικανότητα πέψης Μειωμένη ικανότητα απορρόφησης θρεπτικών συστατικών  Με βάση τα πιο πάνω, η ισορροπημένη και υγιεινή διατροφή, που είναι πλούσια σε ξηρούς καρπούς, φρούτα, λαχανικά και δημητριακά ολικής αλέσεως, παίζει καθοριστικό ρόλο στην υγεία του εντέρου και κατά συνέπεια στη γενική ανθρώπινη υγεία.